Settings - Astrodienst not logged in
26-Mar-2017, 20:15 UT/GMT Market Reports (Maize, Oilseeds, Wheat & Financial) - Maize
Last updated:2019/11/15 07:41:52 AM
• Mieliepryse het gister sedert markopening sterker as die negatiewe pariteit verhandel en dit het nie lank geneem nie of witmielies het positief begin verhandel.
• Geelmielies het wel negatief gesluit maar heelwat minder negatief as die pariteit.
• Die prysverhouding tussen ou-en nuwe seisoen mielies het ook meer in lyn met die logiese markverwagting gevorm met nuwe seisoen pryse wat nie sterker as ou seisoen pryse was nie.
• Nuwe seisoen witmielies sal deurlopend ondersteuning behou totdat sinvolle plant reën intyds oor die westelike produksiegebied voorkom.
• Heelparty aanduiders dui egter tans reeds op ‘n risiko van swakker as verwagte reënval vanaf Desember maar veral tydens die midsomer tydperk.
• Die wit-geel prysverskil het die afgelope tyd wel kleiner geword en rolspelers kan waarskynlik meer gemaklik daarmee wees om veral laer grade witmielies te gebruik in die voermark.
• Die netto effek van die afgelope tyd se internasionale en plaaslike prysvorming was dat plaaslike geelmielies meer kompeterend geprys is in die wêreldmark.
• Vanoggend se syfers het daarop gedui dat plaaslike YM sowat R150/mt goedkoper is om te land in die Kaap vir naby maande in vergelyking daarmee om Argentynse YM in te voer.
• Indien mens egter verder vooruit na die uitvoerberekeninge kyk is plaaslike Julie20 YM ten minste $26/mt duurder as die goedkoopste alternatief om kompeterend af te laai in die Ooste.
• Die VSA prys verhandel sedert gister 12:00 netto sowat 0.25 sent negatief terwyl die rand sowat 9 sent sterker is. Die aanvanklike potensiële pariteitsbeweging is sowat R12 negatief.
• VSA markpryse het gister gemeng verhandel maar oor die algemeen onder druk.
• Onsekerheid bly egter aan die orde van die dag soos wat rolspelers probeer sin maak van die heersende stroop toestande, die finale gestroopte hektare en opbrengspotensiaal.
• Kommer oor uitvoersyfers bly aan die orde van die dag.
• Die markverwagting dui tans op uitvoerverkope tussen 15.7 en 31.5 miljoen skepels. Die syfers word egter eers later vandag vrygestel na die regerings vakansiedag vroeër die week.
• Kommer oor die VSA / China handelsooreekoms vordering en afhandeling bly dus ‘n belangrike sleutel vir vraag ondersteuning.
• Etanolproduksie het egter wel vir die vyfde agtereenvolgende week gestyg. Laer etanol voorraadvlakke ondersteun ook tans pryse wat positief sal wees vir mielieverbruik in die verband.
• Produsente se terugvoer aan Farm Futures bly wisselvallig maar dui steeds op die realisasie van die USDA se verwagte opbrengs van 167 skepels per akker.
Market Reports (Maize, Oilseeds, Wheat & Financial) - Oilseeds
• Sonneblom behou sy sterk opwaartse momentum van Woensdag met kontrakte wat weer tussen R68/ton en R107/ton styg. In teenstelling verhandel Sojabone negatief met tussen R16/ton en R33/ton.
• Die Rand versterk met 9c sedertdien gister 12uur om op sy huidige vlak van R14.78/$ te verhandel.
• Sonneblom se persmarge is tans R12/ton winsgewend, terwyl die van Sojabone n verlies van R201/ton realiseer.
• Die reënkaarte dui aan dat reën vir die volgende paar dae eers kan opdroog. Los buie behoort steeds in die Ooste voor te kom. Die volgende groot reëndag wat nou deur YR.NO aangedui word is Woensdag, 20 November 2019. Die dag se weervoorspelling word gerugsteen deur WXmaps.org. Dit genoem, bly die voorspellings vir die Suide baie swak.
• Die pariteitsindeks vir vandag is R28/ton negatief.
• Die Sojaboonprys in die VSA verhandel lusteloos en die November kontrak sluit uiteindelik 2.25c laer op $9.0025/skepel.
• Teen 10 November 2019 is daar 85% van die Sojaboonoes in die VSA reeds gestroop, dis n 10 persentasiepunt vordering van verlede week af. Verlede jaar dieselfde tyd was reeds 87% van die oes gestroop, terwyl die vyf jaar gemiddeld 92% is. North Carolina op 54%, Wisconsin op 71% en Missouri op 72% is die verste agter. Louisiana is reeds 100% voltooi.
• Privaat verkopers rapporteer n transaksie van 4.7 miljoen skepels aan die USDA, die bestemming is Sjina.
• Brasiliaanse boere het reeds 44% van die 2019/20 Sojaboonoes verkoop, verlede jaar se syfer vir dieselfde tyd was 36%. Hiermee saam verwag die Brasiliaanse agentskap, Conab, n rekord Sojaboonoes vir die land die seisoen. Hulle beraam die oes tans op 4441 miljoen skepels wat neerkom op net onder die 121 miljoen ton.
Market Reports (Maize, Oilseeds, Wheat & Financial) - Wheat
• Plaaslik verhandel Desember 2019 koringpryse R5 negatief teen R4395.
• Seisoenlaagtepunte van R4356 is hierdie week op die Desember 2019 kontrak aangeteken.
• Die ryp wat in die Noord-Kaap in Oktober voorgekom het kon groter skade aangerig het as verwag.
• Verder word verwag dat die koringoes in die Wes- en Suid-Kaap moontlik 250 000t kleiner kan wees.
• Die Rand verhandel vanoggend sterker teen R14.78.
• Koring is tegnies op koopvlakke.
• Die plaaslike koringoes word 5.72% kleiner teen 1.806 mmt geraam. Die geraamde oppervlak beloop 540 000 ha teenoor 503 350 ha in 2018.
• Die nuwe gepubliseerde tarief is tans R1008 per ton.
• Die afgelope week is 52 396 ton vanaf Duitsland en Litaue ingevoer.
• Invoere sedert 01 Okt 2019 beloop 341 178 ton. Uitvoere staan op 1 814 ton.
• VSA winterkoringpryse verhandel negatief op voldoende voorraad en swak uitvoere. Desember pryse daal met tussen 1.25- en 2.75 sent per skepel.
• VSA winterkoring is tans 92% geplant.
• Die verwagtinge vir die 2019/20 VSA seisoen voorspel verminderde voorraad (42 miljoen skepels), laer verbruik en laer eindvoorraad.
• Die wêreldsituasie met koring dui op hoër aanbod, verhoogde uitvoere, marginaal hoër verbruik en steeds groter eindvooraad. Wêrelduitvoere word op 180.7 miljoen ton geraam, met -verbruik wat op 755.2 miljoen geraam word. Verbruik word dus 3% hoër geraam.
• VSA uitvoerinspeksies het op 'n teleurstellende 13.3 miljoen skepels uitgekom.
• Egipte het 17.1 miljoen skepels by die Oekraïne en Rusland gekoop.
Market Reports (Maize, Oilseeds, Wheat & Financial) - Financial
• Die rand verhandel gister sterker, ten spyte van 'n wêreldwye neiging om eerder risiko-vermydend te wees.
• Die rand verhandel sterker as ander ontwikkelende lande en dit blyk of beleggers steeds geleenthede in die plaaslike mark sien.
• Die versterking kan egter van korte duur wees - daar is te veel strukturele probleme wat tot kommer oor die plaaslike ekonomie se groei lei.
• Groei in kleinhandelverkope in September is 0.2%, 'n verdere teken dat groei stadig is.
• Beleggers is oor die algemeen bekommerd oor samesprekings tussen China en die VSA wat tans steeds nie vrugte oplewer nie.
• Die dollar indeks verhandel swakker op 98.131 punte.
• Brent ru-olie se prys verhandel sywaarts en is tans op $62.56/vat.
• Die JSE se indeks vir alle aandele het 0.18% swakker verhandel en op 56'236 punte gesluit.
Latest detail reports